দিনাজপুরের বীরগঞ্জ উপজেলায় পারিবারিক কলহে বিষপান করে দুই বোন আত্মহত্যা করেছে। বীরগঞ্জ থানার ওসি আনিছুর রহমান জানান, উপজেলার নিজপাড়া ইউনিয়নের কালিনগর পাড়ার ওসমান আলীর কন্যা নূরনাহার (১২) ও ইতি (১০) গত রোববার বিকেলে নিজ বাসায় বিষ পান করে। মুমূর্ষ অবস্থায় দুজনকে বীরগঞ্জ উপজেলার স্বাস্থ্য কমপ্লেক্সে নেয়া হলে কর্তব্যরত ডাক্তার নূরনাহারকে মৃত ঘোষণা করে। ছোট বোন ইতিকে  রাতেই দিনাজপুর মেডিকেল কলেজ হাসপাতালে স্থানান্তর করা হয়। সোমবার সকাল ৯টার দিকে ইতি মৃত্যুর কোলে ঢলে পড়ে। অভিভাবক শাসন করায় তারা এঘটনা ঘটায়। এ ব্যাপারে থানায় ইউডি মামলা হয়েছে।